OzLabs/hebrew-wiki-articles huggingface dataset:
אפולו קרוז

ססה אואה (באנגלית: Sesugh Uhaa; נולד ב-22 באוגוסט 1987) הידוע יותר בשם הבמה שלו, אפולו קרוז הוא מתאבק אמריקאי, המופיע בארגון ההיאבקות WWE, בתוכנית סמאקדאון.

הוא החל את הקריירה שלו בשנת 2009, כשהחל להופיע תחת שם הבמה אואה ניישן, ופרץ לראשונה לתודעה בשנת 2011, כשהוא הוחתם לארגון ההיאבקות Dragon Gate USA. התקופה בארגון זה הובילה אותו לטוס ליפן ולהופיע בארגון ההיאבקות Dragon Gate. בשנת 2014, אואה הוחתם בארגון ההיאבקות WWE ונשלח למותג הפיתוח שלו, NXT, שבו ניתן לו שם הבמה החדש שלו, אפולו קרוז. באפריל 2016, הוא קודם לרוסטר הראשי.

==ביוגרפיה==

ססה אואה נולד ב-22 באוגוסט 1987 בסקרמנטו, קליפורניה וגדל באטלנטה, ג'ורג'יה. הוא התאהב בענף ההיאבקות המקצועית כבר בגיל צעיר, כשהפך למעריץ של מתאבקים כמו סטון קולד סטיב אוסטין, דה רוק וקורט אנגל. הוא למד בבית ספר תיכון צבאי שבו עסק במספר ענפי ספורט כמו היאבקות, כדורגל ופוטבול. בזמן אימון משקולות, ניתן לו הכינוי "אואה ניישן", זאת לאחר שמאמנו טען שהוא "חזק כמו אומה שלמה".

==קריירת היאבקות מקצועית==
===קריירה מוקדמת (2009–2011)===

לאחר שסיים את לימודיו בקולג', אואה החל לעבוד על מנת שתהיה לו דרך לשלם עבור אימוני ההיאבקות המקצועית שלו. הוא החל להתאמן בגיל 21 תחת הדרכתו של מר יוג'ס בבית הספר שלו להיאבקות World Wrestling Alliance 4 (WWA4), שנמצא באטלנטה. לאחר שערך את הבכורה שלו בזירה תחת שם הבמה אואה ניישן ב-17 באוגוסט 2009, הוא הופיע מעל לשנה בארגוני היאבקות עצמאיים ברחבי ג'ורג'יה, אך נטה להופיע גם בארגון ההיאבקות Pro Wrestling Alliance (PWA), שבסיסו היה ביוסטון, טקסס ובארגון ההיאבקות Great Championship Wrestling (GCW), שבסיסו היה בפיניקס סיטי, אלבמה.

===Dragon Gate ושלוחותיה (2011–2015)===

===WWE===

==חיים אישיים==

אואה הוא ממוצא ניגרי-אוגנדי. יש לו אחות אחת המשרתת בצבא. הוא נשוי ללינדה פלונן, כשלשניים יש בת בשם סייד אשר נולדה ב-22 ביוני 2017 ובן בשם קאי אשר נולד ב-9 בפברואר 2019.

==אליפויות והישגים==

* הישגים בארגון ההיאבקות Dragon Gate
** אליפות פתחו את השער התאום (פעם אחת) <small> - עם BxB האלק</small>

* הישגים בארגון ההיאבקות Dragon Gate USA
** פריצת השנה (2011)

* הישגים בארגון ההיאבקות Full Impact Pro - FIP
** אליפות מורשת פלורידה של FIP (פעם אחת)

* הישגים בארגון ההיאבקות Great Championship Wrestling - GCW
** אליפות במשקל כבד של GCW (פעם אחת)

* הישגים בארגון ההיאבקות Preston City Wrestling - PCW
** אליפות במשקל כבד של PCW (פעם אחת)

* הישגים במגזין ההיאבקות Pro Wrestling Illustrated - PWI
** PWI דירג אותו במקום ה-72 מתוך 500 המתאבקים הטובים ביותר לשנת 2016

* הישגים בארגון ההיאבקות World Wrestling Entertainment - WWE
** האליפות הבין יבשתית (פעם אחת)
** אליפות ארצות הברית (פעם אחת)

==קישורים חיצוניים==

==הערות שוליים==

קטגוריה:מתאבקים מקצוענים אמריקאים
קטגוריה:מתאבקי ה-WWE
קטגוריה:מתאבקי ה-NXT
קטגוריה:אמריקאים שנולדו ב-1987
ג'יי וינסנט

ג'יי פלטשר וינסנט (באנגלית: Jay Fletcher Vincent; נולד ב-10 ביוני 1959) הוא כדורסלן עבר אמריקאי, אשר שיחק באופן פעיל בין השנים 1981–1993. ממוצעיו הכוללים לאורך 9 עונותיו בליגת ה-NBA הם 15.2 נקודות, 5.5 ריבאונדים ו-2.0 אסיסטים למשחק.

אחיו הצעיר, סם וינסנט, שיחק אף הוא ב-NBA בין השנים 1985–1992, ואימן את קבוצת שארלוט בובקאטס בעונת .

==קריירת מכללות==
וינסנט נולד בעיר קלמזו שבמישיגן, וגדל בלאנסינג הסמוכה. בשנת 1977 החל ללמוד באוניברסיטת המדינה של מישיגן ("מישיגן סטייט"), והצטרף לקבוצת הכדורסל שלה יחד עם מג'יק ג'ונסון. בעונת 1978/1979 קלע 12.7 נקודות בממוצע למשחק, וסייע לקבוצתו לזכות בטורניר אליפות המכללות, לראשונה בתולדותיה; במשחק הגמר גברה מישיגן סטייט על אוניברסיטת המדינה של אינדיאנה, אותה הוביל כוכב המכללות לארי בירד, בתוצאה 75–64. בשתי העונות הבאות, לאחר עזיבתו של ג'ונסון ל-NBA, הוביל וינסנט את כל שחקני מחוז Big-Ten עם 22.1 נקודות בממוצע למשחק, אולם בשתי העונות לא הצליחה הקבוצה להעפיל לטורניר המכללות.

==קריירת משחק מקצועית==
===ב-NBA===
בדראפט ה-NBA{{כ}} 1981 נבחר וינסנט בבחירה ה-24 על ידי דאלאס מאבריקס, אשר צירפו באותו הדראפט גם את מארק אגוויר (בחירה ראשונה) ואת רולנדו בלאקמן (בחירה תשיעית). שלושת שחקני הרוקי של דאלאס סיימו את העונה כשלושת קלעיה המובילים, אך מעל כולם בלט וינסנט, אשר קלע 21.4, אסף 7.0 ריבאונדים ומסר 2.2 אסיסטים בממוצע למשחק. ב-4 העונות הבאות נותר אחד השחקנים הבולטים בדאלאס, עם ממוצע של 16.3 נקודות למשחק, והעפיל עמה לחצי גמר האזור המערבי בעונות ו-.

לקראת עונת הועבר בטרייד לוושינגטון בולטס, בתמורה לבחירת דראפט עתידית. בעונתו היחידה בוושינגטון קלע 13.3 נקודות בממוצע למשחק.

בנובמבר 1987 הועבר עם מייקל אדמס בטרייד לדנוור נאגטס, תמורת דארל ווקר. ב-11 בינואר 1988 קלע שיא קריירה של 42 נקודות במשחק מול פיניקס סאנס. עד לסיום עונת קלע 15.4 נקודות בממוצע למשחק כשחקן ספסל, וסייע לנאגטס להעפיל לחצי גמר המערב, כקלעי השני של הקבוצה בפלייאוף (אחרי אלכס אינגליש) עם ממוצע של 17.5 נקודות למשחק.

בינואר 1989, לאחר כעונה וחצי בדנוור, הועבר לצד קלווין נאט בטרייד לסן אנטוניו ספרס, בתמורה לדייוויד גרינווד ודרווין קוק. באוגוסט 1989 נשלח בטרייד נוסף, לפילדלפיה 76', ממנה שוחרר כעבור 17 משחקים. בדצמבר 1989 חתם על חוזה בלוס אנג'לס לייקרס עד לסיום עונת .

===באיטליה===
בעונת 1990/1991 עבר לשחק בקבוצת אולימפיה מילאנו האיטלקית, אותה אימן מייק ד'אנטוני. מילאנו הפסידה באותה עונה הן בגמר הליגה האיטלקית (מול קזרטה) והן בגמר הגביע האיטלקי (מול ורונה).

בין השנים 1991–1993 שיחק עבור ליברטאס ליבורנו, פלקנסטרו טורינו ואמטורי אודינה האיטלקיות, בטרם פרש ממשחק, בגיל 33.

==חייו האישיים==
באוגוסט 2010 הואשמה חברה בבעלותו של וינסנט בתרמית הונאה מקוונת של כ-20,000 אנשים ברחבי ארצות הברית, בסכום כולל של מעל 2 מיליון דולר. וינסנט הודה באשמה, ונשפט ל-5 וחצי שנות מאסר. בינואר 2016, לאחר ריצוי 4 וחצי שנות מאסר, זכה לשחרור מוקדם בשל התנהגות נאותה.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מישיגן: כדורסלנים
קטגוריה:כדורסלני אוניברסיטת המדינה של מישיגן
קטגוריה:בחירות דראפט של דאלאס מאבריקס
קטגוריה:כדורסלני דאלאס מאבריקס
קטגוריה:כדורסלני וושינגטון בולטס
קטגוריה:כדורסלני דנוור נאגטס
קטגוריה:כדורסלני סן אנטוניו ספרס
קטגוריה:כדורסלני פילדלפיה 76'
קטגוריה:כדורסלני לוס אנג'לס לייקרס
קטגוריה:כדורסלני אולימפיה מילאנו
קטגוריה:כדורסלני אוקסיליום טורינו
קטגוריה:אמריקאים שנולדו ב-1959
ברח דודי

ברח דודי הוא פיוט הגאולה במערכות יוצר לפסח המפייטות את כל פסוקי שיר השירים, החל מימי רבי שלמה הבבלי. בכל אחת מיצירות האלה, הפסוק האחרון, "ברח דודי ודמה לך לצבי או לעפר האילים על הרי בשמים" (), זכה לפיוט בפני עצמו, הידוע כ"ברח דודי".

==הפיוטים==
בנוסח אשכנז המודפס, נתקבלו שלש מערכות יוצר הבנויות על פסוקי שיר השירים: "אור ישע מאושרים" לר' שלמה הבבלי, שנתקבל ברוב הקהילות ליום ראשון של פסח; "אפיק רנן ושירים" לר' משולם בן קלונימוס, שנתקבל ברוב הקהילות ליום שני של פסח; ו"אוהביך אהבוך מישרים" לר' שמעון בן יצחק, שנתקבל לשבת חול המועד או לשבת שחלה בשביעי או בשמיני של פסח.

בכל יצירות אלה, וגם באחרים שנשמרו רק בכתבי יד, הפייטן מפייט את פסוקי שיר השירים, החל מהיוצר, וממשיך באופן (לפעמים היו גם פיוטי מאורה ואהבה שלא נשמרו בקהילות) ובזולת (לפעמים גם היה פיוט מי כמוך שלא נשמר בקהילות), והפסוק האחרון מפוייט בפיוט הגאולה, המתחיל "ברח דודי".

פיוטי "ברח דודי" הפכו פופולריים, וישנן קהילות שהשמיטו את רוב רובם של הפיוטים, אך עדיין שומרות על פיוטים אלה. ויש קהילות שאינן אומרות פיוטים אלה במקומם המקורי, אבל נוהגות להשלימם לפני קריאת התורה.

==קישורים חיצוניים==
*
*
*[https://www.youtube.com/watch?v=K0d63z74lNE ברח דודי עד שתחפץ] בביצוע שלמה הוניג, על פי מנגינה מיהדות גרמניה, באתר יוטיוב.

==הערות שוליים==

קטגוריה:פיוטים לפסח
קטגוריה:חלקי יוצרות
קטגוריה:פיוטי שלמה הבבלי
UCoz

uCoz היא חברה להפעלת שירות אירוח אתרים בחינם עם מערכת מובנית לניהול תוכן. ניתן להשתמש במודולים של uCoz CMS לבניית אתר אינטרנט מלא, או כפלטפורמת קניות מקוונת, בלוג, אתר אינטרנט רשמי ועוד. נכון ל-10 ביולי 2015, היו יותר ממיליון וחצי אתרים שנוצרו במערכת uCoz וזהו אחד האתרים המובילים למשתמשים דוברי רוסית על פי Alexa Internet.

השירות זמין באנגלית, גרמנית, אזרית, ספרדית, צרפתית, ערבית, הונגרית, רומנית, שוודית, פולנית, פורטוגזית ובגרסה חלקית בעברית, לטבית, אוקראינית וגאורגית. בינואר 2013 הודיעה יאנדקס, מנוע החיפוש הרביעי בגודלו בעולם, על העברת הפרויקט שלה "נארוד" לשרת uCoz. זו הייתה פלטפורמת האירוח השנייה בחינם בגודלה באינטרנט הרוסי והמיזוג הגדיל את נתח השוק של uCoz באופן משמעותי, מכיוון שהחברה כבר הייתה המובילה בשוק לפני המיזוג.המערכת מגובה על ידי קבוצת Mail.ru, יש לה מטה במוסקבה, רוסיה ומשרדים אחרים בסנקט פטרבורג, רוסטוב על הדון, קאזאן וצ'רקאסי, אוקראינה.
== ייחוד ==
בהיותה מערכת SaaS, ל-uCoz תכונות של פלטפורמה מסוג קוד מקור סגור, אך עם זמינות של קובצי סקריפט בצד השרת כמו JavaScript. כמו כן, אין לה זמינות של הפעלת בסיסי נתונים (כל זה אפשרי בקונספט Web 3.0 PaaS), הנתמכת במספר רב של יכולות מערכת מובנות. כמו כן, המערכת תואמת במלואה ל-HTML5 ו-CSS3.
== קישורים חיצוניים ==
* 

== הערות שוליים ==

קטגוריה:חברות אינטרנט רוסיות
רודולף שדו

רודולף שדו (בגרמנית: Rudolf Schadow; 1786, רומא – 1822, רומא) היה פסל יהודי גרמני.
משמאל לימין:רודולף שדו, [[ברטל תורוואלסן, וילהלם פון שדו בציור של וילהלם פרידריך פון שדו]]

==קורות חיים==
בנם הבכור של הפסל יוהאן גוטפריד שדו ומריאן דה וידל היהודיה.

בהיותו בן שנתיים, אימו נפטרה בגיל 56 בעת לידת אחיו וילהלם פרידריך שדו.

החל את הכשרתו אצל אביו בברלין.

בשנת 1810 בעזרתם של אנטוניו קנובה וברטל תורוואלסן עברו רודולף ואחיו הצעיר וילהלם פרידריך פון שדו לרומא. רודולף למד בסטודיו של כריסטיאן דניאל ראוך.

בניגוד לאחיו וילהלם ופליקס (שנולד בהמשך לאשתו השנייה של אביו) שבחרו ללמוד ציור, רודולף בחר בפיסול.

רודולף חזר לברלין לזמן קצר ובשנת 1812 שב לרומא, חבר לכריסטיאן דניאל ראוך והתנצר.

בשנת 1812 דחה הצעה למשרה מטעם האקדמיה לאמנות של דיסלדורף.

שדו נפטר בגיל 36 ונקבר בסנט אנדראה דלה פראטה.

==גלריה==
<gallery>
Rudolf Schadow-The Spinner-Hermitage-2.jpg|נערה מסובבת את גופה בארמיטאז'
Ridolfo Schadow- Sandalenbinderin-Mutter Erde fec.jpg|קושרת הסנדל בבגלריה הלאומית הישנה בברלין
Ridolfo Schadow Mädchen m Tauben.JPG|נערה עם יונה בבגלריה הלאומית הישנה בברלין
</gallery>

==קישורים חיצוניים==

 

קטגוריה:פסלים יהודים גרמנים
קטגוריה:גרמנים שנולדו ב-1786
קטגוריה:גרמנים שנפטרו ב-1822
Prove You Wrong

Prove You Wrong הוא סינגל שהוקלט על ידי המוזיקאית שריל קרואו, ביחד עם סטיבי ניקס והזמרת-יוצרת האמריקאית מארן מוריס, מתוך אלבום האולפן האחד עשר של קרואו, Threads.<ref name=":1"></ref> השיר יצא לאור ב-5 ביוני 2019, על ידי חברת התקליטים ביג מאשין רקורדס, כסינגל השלישי מתוך האלבום.<ref name=":1" />

השיר הגיע למקום ה-33 במצעד הקאנטרי איירפליי.<ref></ref>

== רקע וכתיבה ==
השיר נכתב על ידי שריל קרואו, אל אנדרסון ולסלי סטצ'ר והופק על ידי סטיב ג'ורדן.<ref></ref> מגזין המוזיקה רולינג סטון סקר את השיר באופן מורחב, תוך שכינה אותו כ-"שיר שכל אחד צריך לשמוע" וזאת, תוך שהפנה כלפיו ביקורת חיובית מאוד.<ref></ref> בהמשך, פורסם סיקור מורחב נוסף על השיר מטעם המגזין.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.5 מיליון השמעות.<ref></ref>

== רשימת השמעה ==

== מיקומי שיא ==

== היסטוריית יציאות לאור ==
{| class="wikitable plainrowheaders"
|-
! scope="col" | מדינה
! scope="col" | תאריך יציאה
! scope="col" | פורמט
! scope="col" | חברת תקליטים
!מקור
|-
!עולם
| 5 ביוני 2019
|הזרמת מוזיקה • הורדה דיגיטלית
|ביג מאשין
|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי מארן מוריס
קטגוריה:שירים באנגלית
Craving You

Craving You (בעברית: חושק בך) הוא סינגל שהוקלט על ידי המוזיקאי האמריקאי תומאס רט, ביחד עם הזמרת-יוצרת האמריקאית מארן מוריס, מתוך אלבום האולפן השלישי שלו, Life Changes.<ref name=":1"></ref><ref name=":2"></ref><ref name=":3"></ref> השיר יצא לאור ב-3 באפריל 2017, על ידי חברת התקליטים ולורי מיוזיק גרופ, כסינגל הראשון והפותח מתוך האלבום.<ref name=":1" /><ref name=":2" /><ref name=":3" />

השיר הגיע למקום הראשון במצעד הקאנטרי איירפליי.<ref></ref>

== רקע וכתיבה ==
איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה, מה שהופך אותו לאחד משיריהם הנמרים ביותר של השניים.<ref></ref> כמו כן, דווח כי 384,000 מתוך מיליון העותקים שנמכרו, הם עותקים פיזיים של השיר.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-160 מיליון השמעות.<ref></ref>

== פרסים ומועמדויות ==
"Craving You" הועמד לפרס בחירת הנוער בקטגוריית "בחירת מוזיקה – שיר קאנטרי".<ref></ref>

== רשימת השמעה ==

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable plainrowheaders"
|-
! scope="col" | מדינה
! scope="col" | תאריך יציאה
! scope="col" | פורמט
! scope="col" | חברת תקליטים
!מקור
|-
!עולם
| 3 באפריל 2017
|הורדה דיגיטלית
|ולורי
|<ref name=":3" />
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי מארן מוריס
קטגוריה:שירים באנגלית
קטגוריה:שירים שנכתבו על ידי ג'וליאן בונטה
קטגוריה:שירים שהופקו על ידי דן האף
קטגוריה:סינגלים בהוצאת ביג משין רקורדס
I Could Use a Love Song

I Could Use a Love Song (בעברית: אוכל להשתמש בשיר אהבה) הוא סינגל שהוקלט על ידי הזמרת-יוצרת האמריקאית מארן מוריס, מתוך אלבום הבכורה שלה, Hero.<ref name=":1"></ref> השיר יצא לאור ב-27 במרץ 2017, על ידי חברת התקליטים קולומביה נאשוויל, כסינגל השלישי מתוך האלבום.<ref name=":1" />

השיר הגיע למקום הראשון במצעד שירי הקאנטרי.<ref></ref>

== רקע וכתיבה ==
השיר נכתב על ידי מארן מוריס, ג'סי ג'ו דילון ולורה ולץ והופק על ידי בוסבי ומארן מוריס גם כן.<ref name=":2"></ref> המפיק המוזיקלי בוסבי עבד עם מוריס על אלבום הבכורה שלה Hero, שיצא בשנת 2016 והפיק עבורה שירים רבים כדוגמת "Sugar", "Rich", "My Church" ו-"Just Another Thing".<ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-110 מיליון השמעות.<ref></ref>

== ביקורת ופרסים ==
השיר זכה לביקורות חיוביות והועמד לפרס גראמי בקטגוריית "הופעת הסולו קאנטרי הטובה ביותר".<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":13"></ref>
|זהב
|500,000
|-
!קנדה (Music Canada)<ref></ref>
|זהב
|40,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!קנדה
| rowspan="2" |27 במרץ 2017
| rowspan="2" |רדיו קאנטרי
|סוני מיוזיק קנדה
|<ref></ref>
|-
!ארצות הברית
|קולומביה נאשוויל
|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:שירי מארן מוריס
קטגוריה:שירים באנגלית
קטגוריה:שירים שנכתבו על ידי מארן מוריס
רוד לוריא

רוד לוריא (באנגלית: Rod Lurie; נולד ב-15 במאי 1962) הוא במאי קולנוע וטלוויזיה ישראלי-אמריקאי.

==ביוגרפיה==
לוריא נולד בהרצליה, בנם של תמר והקריקטוריסט רענן לוריא. בגיל ארבע עבר עם משפחתו לארצות הברית וגדל בקונטיקט ובהוואי. ב-1984 סיים לימודים באקדמיה הצבאית של ארצות הברית והתגייס לצבא כקצין נ"מ. לאחר שירותו הצבאי עבד ככתב בידור ומבקר קולנוע בין השאר בניו יורק דיילי ניוז, אנטרטיינמנט ויקלי, פרמייר, מוביליין וכמגיש תוכנית אירוח ברדיו.

ב-1999 יצא לאקרנים סרטו הראשון "Deterrence" אותו כתב וביים. בשנת 2000 כתב וביים את הסרט "המועמדת" שהיה מועמד לשני פרסי אוסקר בקטגוריות משחק. ב-2001 ביים את הסרט "המבצר האחרון". 

בשנת 2011 ביים את הסרט "כלבי הקש" אותם גם כתב והפיק; והוא מהווה רימייק לסרט בעל אותו שם משנת 1971. 

בשנת 2020 ביים את סרט המלחמה "לכודים תחת אש" על פי ספרו של ג'ייק טאפר על קרב במלחמת אפגניסטן.

בשנת 2023 ביים את דרמה הספורט "The Senior" המבוסס על סיפורו האמיתי של מייק פלינט, שבגיל 59 הפך לשחקן פוטבול בקולג'.

בטלוויזיה יצר לוריא את הסדרות "Line of Fire" ו"גבירתי הנשיא" שהוקרנו ב-ABC כל אחת במשך עונה אחת עד שבוטלו. הוא ביים פרקים בסדרות "גיהנום על גלגלים", "American Odyssey" ו"נידונים" ואת סרט הטלוויזיה "להרוג את רייגן".

== חיים אישיים ==
לוריא נשוי לסופרת קיירה דייוויס ומתגורר בלוס אנג'לס.

==קישורים חיצוניים==

* 
* 

קטגוריה:מהגרים מישראל לארצות הברית
קטגוריה:אמריקאים ישראלים
קטגוריה:משפחת לוריא
קטגוריה:במאי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:תסריטאי טלוויזיה יהודים אמריקאים
קטגוריה:ישראלים שנולדו ב-1962
קטגוריה:אמריקאים שנולדו ב-1962
אלכסנדר סרוב

אלכסנדר ניקולייביץ' סרוב (ברוסית: Александр Николаевич Серов; נולד ב-24 במרץ 1951) הוא זמר אסטרדה סובייטי רוסי ואוקראיני, מעבד מוזיקלי, מנצח, מוזיקאי אינסטרומנטליסט, מלחין, מפיק מוזיקלי, משורר. אמן העם של הפדרציה הרוסית (2004).

==ביוגרפיה==
אלכסנדר נולד ב־24 במרץ 1954 בכפר קטן קובלובקה שבמחוז ניקולייב.
אלכסנדר נכנס לעולם המוזיקה כבר בבית הספר. מאוחר יותר, כאשר הוקסם מהמוזיקה נעשה עוד יותר פעיל, אלכסנדר החליט ללמוד באופן עצמאי לנגן בפסנתר, וסיים את לימודיו בבית הספר למוזיקה. השכלה גבוהה קיבל אלכסנדר סרוב במכון לתרבות קרסנודר. שם למד מקצוע מנהיג תזמורות.

סרוב החל לעבוד במומחיותו רק בסוף שנות השבעים. לפני כן, משנת 1970 עד 1973 שירת בחיל הים. במשך זמן קצר היה חבר בלהקה, שם היה גם זמר וגם אינסרומנטליסט.

סרוב התפרסם בציבור הרחב כששוחרר שיר הכוכבים הראשון שלו: "שייט" (Круиз). היא הוצגה עם אולגה זרובינה, וזמן קצר אחר כך הפך השיר "שיחה בינלאומית" (Международный разговор), ששר עם טטיאנה אנציפרובה, לפופולרי בקרב הקהל. במשך שנתיים, משנת 1982 עד 1984, עבד סרוב כראש להקה.

האלבום הראשון של אלכסנדר סרוב יצא בשנת 1984 וכונה "עולם האוהבים" (Мир влюбленных). בשנת 1987 יצא האלבום השני, מדונה (Мадонна). בשנת 1990 יצא האלבום "את אוהבת אותי" (Ты меня любишь), בשנת 1991 - "אני בוכה" (Я плачу), בשנת 1993 - "סוזנה" (Сюзанна). כל הזמן הזה, משנת 1988 עד 1993, סרוב היה במסע הופעות, ולא רק במולדתו, אלא גם במדינות אחרות (גרמניה, ארצות הברית, קנדה, ישראל).

סרוב ידועה בשיתוף הפעולה שלו עם המלחין איגור קרוטוי שכתב את רוב להיטיו<ref>https://manygoodtips.com/celebrity/alexander-serov-biography-personal-life-photos-discography-rumors-and-latest-news.html</ref>.

== להיטים ==
סרוב מקבל את התואר [[אמן העם של הפדרציה הרוסית מהנשיא פוטין, 2005.]]
מוזיקה של איגור קרוטוי:
* "אני אוהב אותך עד דמעות" (Я люблю тебя до слёз) (מילים:איגור ניקולייב)
* "מדונה" (Мадонна) (מילים:רימה קזקובה)
* "את אוהבת אותי" (Ты меня любишь) (מילים:רימה קזקובה)
* "איך להיות" (Как мне быть) (מילים:אלכסנדר קוסרב)
* "לילה גנוב" (Ворованная ночь) (מילים:סרגיי בסטצ'ניי)
* "מטר מטאורים" (Звездопад) (מילים:איגור ניקולייב)
* "מוזיקת חתונה" (Музыка Венчальная) (מילים:רימה קזקובה)
* "סיוזנה" (Сюзанна) (מילים:ליליאנה וורונצובה)
* "אני מאוהב בך כבר הרבה זמן" (Я в тебя давно влюблён) (מילים:מיכאל ריאבינין)
* "בואי נגנוב אחד את השני" (Давай друг друга украдём) (מילים:ניקולאי זינובייב)

אחרים:
* "מקוללת" (Проклятая) 
* "האלה שלי" (Моя Богиня) 
* "נרות" (Свечи) 
* "טל סתיו" (Осення роса) 
* "אהבה אין סופית" (Бесконечная любовь) 
* "תסלחי לי" (Прости меня) 
* "אני לא מאמין" (Я не верю)

==קישורים חיצוניים==

* 

== הערות שוליים ==

קטגוריה:זמרים סובייטים
קטגוריה:זמרים רוסים
קטגוריה:זמרי פופ רוסים
קטגוריה:אוקראינים שנולדו ב-1951
קטגוריה:רוסים שנולדו ב-1951
בית הכנסת בדרך דוז'ה ג'רג'

בית הכנסת בדרך דוז'ה ג'רג (בהונגרית: Dózsa György úti zsinagóga) הוא בית כנסת ברובע 13 בבודפשט. המבנה, שנבנה במקור כבית כנסת, משמש כיום על ידי מועדון הספורט בודפשט הונבד כאולם סיף, הפעילות הדתית נמשכת בבניין הקטן יותר (שבעבר היה אולם תרבות), תחת הדרכתו של הרב פטר דויטש.

== היסטוריה ==
בית הכנסת הוקם כדי לשרת את יהודי צפון פשט לאחר כישלון בניית בית הכנסת ליפוטווארוש ליד הארנה, היום דרך דוז'ה ג'רג' (Dózsa György út). המגרש ממוקם מול בית הקברות היהודי לשעבר, בצדו השני של הכביש, ונרכש בשנת 1907. הבנייה החלה על פי תוכניותיו של האדריכל ליפוט באומהורן עוד באותה השנה, ובית הכנסת הושלם בשנת 1909. ד"ר שימון הבשי (צדוק הבשי), אז הרב הראשי הנאולוגי של פשט ויואכים וילהיים חנכו את בית התפילה.

בסוף מלחמת העולם השנייה, בשנת 1944–1945, שימש הבניין כמחנה איסוף, ולאחר סיום הלחימה, שוב פעל כבית כנסת. עם זאת, הקהילה היהודית, שהצטמצמה עקב השמדתה בשואה והגירה של רבים מהשורדים אחרי 1945, בית הכנסת פעל כבר בסוף שנות הארבעים באולם התרבות לשעבר של בית הכנסת, והמבנה הראשי שימש כמחסן.

הבניין נמסר למועדון הספורט בודפשט הונבד בשנת 1984; לאחר שיפוץ ושחזור, הועברה לשם מחלקת האגרוף והסיף של המועדון.

== הבניין ==
בניין בית הכנסת מורכב מרחבה מרכזית מרובעת, מבואה ואולם התפילה במרכזו. החלל המרכזי מכוסה בכיפה עגולה. מתוך 800 המושבים בסך הכל, 406 היו ממוקמים בקומת הקרקע והשאר בעזרת נשים בקומה הראשונה. הקירות הפנימיים עוטרו במוטיבים גאומטריים בצבעים צהוב, כחול, אדום וחום.

לאחר שמועדון הונבד קיבל את הבניין, הוא שופץ על ידו ונבנה מחדש גם בפנים. במהלך השחזור על בסיס תוכניותיו של לאסלו בנצור הותקנו שני מפלסים חדשים, שסיפקו למעשה שלושה מפלסים לאימונים. במהלך תכנון הרצפה דאגו להבטיח שניתן יהיה לפרק את האלמנטים החדשים מבלי לפגוע באלמנטים הישנים של המבנה. במהלך השיפוץ עוטר הפנים בצבעים ישנים, אולם רק בצורות גאומטריות ולא שוחזרו סמלי הקודש המקוריים.

== גלריית תמונות ==
<gallery>
Dózsa György úti zsinagóga1.jpg|<center>בית הכנסת מכיוון דרך דוז'ה ג'רג'
Dózsa György úti zsinagóga10.jpg|<center>חלון שושנים
Dózsa György úti zsinagóga14.jpg|<center>חלון השושנים במבט מלמטה
Dózsa György úti zsinagóga16.jpg|<center>החזית מלמטה
Dózsa György úti zsinagóga23.jpg|<center>חלק מצד הבניין
Dózsa György úti zsinagóga8.jpg|<center>שער
Dózsa György úti zsinagóga21.jpg|<center>קישוט השער
Dózsa György úti zsinagóga3.jpg|<center>קישוט החזית
Dózsa György úti zsinagóga17.jpg|<center>לוח זיכרון
Dózsa György úti zsinagóga25.jpg|<center>אולם התרבות בגן
</gallery>

== לקריאה נוספת ==
* בית הכנסת הפך לאולם סיף.
* בן 100 בית הכנסת בדרך דוז'ה ג'רג'.

==ראו גם==
* רשימת בתי הכנסת בהונגריה

== קישורים חיצוניים ==

* [https://web.archive.org/web/20120510180433/http://dozsakorzet.hu/ אתר מחוז בית הכנסת דוז'ה]
* [http://www.bzsh.hu אתר הקהילה היהודית בבודפשט]
* [http://360x180fok.blogspot.com/2011/10/budapest-dozsa-gyorgy-uti-zsinagoga.html פנורמה כדורית במפלס העליון]
*[https://cja.huji.ac.il/browser.php?mode=set&id=24861 Dózsa György Street Synagogue in the Bezalel Narkiss Index of Jewish Art, Center for Jewish Art, Hebrew University of Jerusalem]

קטגוריה:בודפשט: בתי כנסת
קטגוריה:בתי כנסת אשכנזיים
אנדראה צ'וקאנוב

אנדראה צ'וקנוב (ברוסית: Андреа Чуканов; נולד ב-18 בדצמבר 1995) הוא כדורגלן ממוצא רוסי יליד איטליה.

הוא ערך את הופעת הבכורה שלו בליגה הלאומית בכדורגל במדי טיומן ב-30 באוגוסט 2015 במשחק הליגה מול זניט-2 סנקט פטרבורג.<ref></ref>

== חיים אישיים ==
אביו, ויאצ'סלב צ'וקאנוב, הוא אלוף אולימפי משנת 1980.<ref></ref>

הוא נולד באיטליה בתקופה בה אביו עבד שם. מכיוון שאמו רוסייה, יש לו תעודת לידה איטלקית אך לא דרכון איטלקי; משפחתו מעולם לא הגישה בקשה לאזרחות למרות שהייתה זכאית. כשצ'וקאנוב היה בן 6, משפחתו החליטה לעבור לרוסיה, לסן-פטרסבורג, שם החל את קריירת נעוריו. בזמן שגר בקוזנצה, הוא פיתח עניין בכדורגל והחל לאהוד את לאציו - שהייתה גם הקבוצה האהובה על אביו. הוא בנוסף ציין את הרנן קרספו כאליל ילדותו.<ref></ref>

== קישורים חיצוניים ==

* 
* [http://www.1fnl.ru/players/2819 פרופיל], באתר ליגת הכדורגל הלאומית של רוסיה

== הערות שוליים ==

קטגוריה:כדורגלנים רוסים
קטגוריה:קשרי כדורגל איטלקים
קטגוריה:כדורגלנים איטלקים
קטגוריה:קשרי כדורגל רוסים
קטגוריה:חלוצי כדורגל איטלקים
קטגוריה:חלוצי כדורגל רוסים
קטגוריה:כדורגלני אורנבורג
קטגוריה:כדורגלני לוקומוטיב מוסקבה
קטגוריה:כדורגלני רוטור וולגוגרד
קטגוריה:רוסים שנולדו ב-1995
קטגוריה:איטלקים שנולדו ב-1995
80s Mercedes

80s Mercedes (בעברית: מרצדס משנות ה-80) הוא סינגל שהוקלט על ידי הזמרת-יוצרת האמריקאית מארן מוריס, מתוך אלבום הבכורה שלה, Hero.<ref name=":0"></ref> השיר יצא לאור ב-27 ביוני 2016, על ידי חברת התקליטים קולומביה נאשוויל, כסינגל השני מתוך האלבום.<ref name=":0" />

השיר הגיע למקום ה-11 במצעד שירי הקאנטרי.<ref></ref>

== רקע וכתיבה ==
השיר נכתב והופק על ידי מארן מוריס ביחד עם בוסבי.<ref name=":1"></ref> המפיק המוזיקלי בוסבי עבד עם מוריס על אלבום הבכורה שלה Hero, שיצא בשנת 2016 והפיק עבורה שירים רבים כדוגמת "Sugar", "Rich", "My Church", "I Could Use a Love Song" ו-"Just Another Thing".<ref name=":1" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.<ref></ref>

== ביקורת ופרסים ==
השיר קיבל ביקורות פושרות, והועמד רק לשני פרסי מוזיקה של CMT ולפרס בטקס פרסי המוזיקה של רדיו דיסני.<ref></ref><ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":13"></ref>
|זהב
|500,000<small></small>
|-
!קנדה (Music Canada)<ref></ref>
|פלטינה
|80,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|27 ביוני 2016
|הורדה דיגיטלית
|קולומביה נאשוויל
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי מארן מוריס
קטגוריה:שירים באנגלית
קטגוריה:שירים שנכתבו על ידי מארן מוריס
קטגוריה:שירים על מכוניות
קטגוריה:שירי פופ רוק אמריקאיים
My Church

My Church (בעברית: הכנסייה שלי) הוא סינגל שהוקלט על ידי הזמרת-יוצרת האמריקאית מארן מוריס, מתוך אלבום הבכורה שלה, Hero.<ref name=":1"></ref><ref name=":2"></ref> השיר יצא לאור ב-19 בינואר 2016, על ידי חברת התקליטים קולומביה נאשוויל, כסינגל הראשון מתוך האלבום.<ref name=":2" /><ref name=":1" />

השיר הגיע למקום החמישי במצעד שירי הקאנטרי.<ref></ref>

== רקע וכתיבה ==
השיר נכתב והופק על ידי מארן מוריס ביחד עם בוסבי.<ref name=":3"></ref> המפיק המוזיקלי בוסבי עבד עם מוריס על אלבום הבכורה שלה Hero, שיצא בשנת 2016 והפיק עבורה שירים רבים כדוגמת "Sugar", "Rich", "My Church", "I Could Use a Love Song" ו-"Just Another Thing".<ref name=":3" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-100 מיליון השמעות.<ref></ref>

== ביקורת ופרסים ==
השיר זכה לביקורות חיוביות, תוך שהועמד בקטגוריות רבות בטקסי פרסים שונים ואף זכה בפרס גראמי בקטגוריית "הופעת הסולו קאנטרי הטובה ביותר".<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":13"></ref>
|פלטינה
|1,000,000<small></small>
|-
!קנדה (Music Canada)<ref></ref>
|פלטינה 2×
|160,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|19 בינואר 2016
|הורדה דיגיטלית
|קולומביה נאשוויל
|<ref name=":1" />
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלי בכורה מ-2016
קטגוריה:שירי מארן מוריס
קטגוריה:שירים באנגלית
קטגוריה:שירים שנכתבו על ידי מארן מוריס
קטגוריה:שירים על דת
קטגוריה:שירים על מוזיקת קאנטרי
קטגוריה:שירים על מכוניות
Mr. Mister

Mr. Mister הייתה להקה אמריקאית, שפעלה משנת 1982 עד 1990. הלהקה כללה את ריצ'רד פייג' כסולן ובסיסט, סטיב ג'ורג' על קלידים, פט מסטלוטו על תופים וסטיב פריס כגיטריסט. Mr. Mister המשיכה את דרכה של להקת Pages , שפעלה בשנים 1978 עד 1981.

==היסטוריה==
בשנת 1978 הקים פייג' וחבר ילדותו סטיב ג'ורג' את להקת Pages בפיניקס שבאריזונה. לאחר פירוק הלהקה בשנת 1981, פייג' וג'ורג' התמקדו בכתיבת שירים ועבודות סדנאות אולפן עבור אמני פופ שונים, החל מלורה ברניגן ועד וילג' פיפל.

בשנת 1982 החלו פייג' וג'ורג' לגבש להקה חדשה, כאשר הביאו את המתופף פט מסטלוטו והגיטריסט סטיב פריס. כל ארבעת החברים עשו עבודות סשן נרחבות עבור אמנים אחרים והביאו ללהקה השפעות רבות. התוכנית המקורית הייתה להביא בסיסט, אך לאחר שהבינו שפייג', שבמקור היה אמור להיות הזמר הראשי בלבד, יכול לנגן גם על בס, החליטו החברים להישאר ארבעה.<ref name= "History"></ref>

הגיטריסט סטיב פריס עזב בשנת 1988. לאחר מכן, הלהקה החלה לעבוד על אלבומם הרביעי, Pull. האלבום הושלם בשנת 1990, אך RCA Records החליטו שלא להוציא אותו. זמן קצר לאחר מכן, הלהקה התפרקה. האלבום נותר ללא פרסום במשך 20 שנה, אם כי רצועה אחת, Waiting in My Dreams, הופיעה באוסף הלהיטים הגדול ביותר של הלהקה ב־2001. ב־23 בנובמבר 2010, האלבום המחודש יצא לאור סופית על ידי הלהקה בשיתוף עם Sony Music.

==דיסקוגרפיה==
אלבומים
*I Wear the Face (1984)
*Welcome to the Real World (1985)
*Go On... (1987)
*Pull (2010)

==קישורים חיצוניים==

* 

* [http://www.richardpagemusic.com Richard Page official website]
* [http://www.patmastelotto.com Pat Mastelotto official website]
* [http://www.stevefarris.com Steve Farris official website]

==הערות שוליים==

קטגוריה:להקות פופ אמריקניות
קטגוריה:להקות רוק אמריקאיות
קטגוריה:להקות גל חדש
יחסי סמואה – קוריאה הדרומית

יחסי סמואה–קוריאה הדרומית הם היחסים הדיפלומטיים הרשמיים שבין המדינה העצמאית של סמואה לבין הרפובליקה של קוריאה.

== סקירה כללית ==
בין המדינה העצמאית של סמואה לבין הרפובליקה של קוריאה מתקיימים יחסים דיפלומטיים רשמיים. היחסים הדיפלומטיים הרשמיים שבין המדינה העצמאית של סמואה לבין הרפובליקה של קוריאה כוננו ב-15 בספטמבר 1972. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן.

== ביקורים רמי דרג ==
=== מסמואה לקוריאה הדרומית ===
* אוגוסט 2014 - טופוגה אפי, או לה אאו או לה מאלו של סמואה
* דצמבר 2017 - טואילאפה איונו סאיללה מליילגאוי, ראש ממשלת סמואה

=== מקוריאה הדרומית לסמואה ===
* ספטמבר 2017 - סגן השר לעניינים פוליטיים הדרום-קוריאני

== נציגויות דיפלומטיות ==
* סמואה אינה מיוצגת בקוריאה הדרומית, הן בדרג השגרירות והן בדרג הקונסולרי.
* קוריאה הדרומית אינה מיוצגת בסמואה, הן בדרג השגרירות והן בדרג הקונסולרי.

== קישורים חיצוניים ==
* [http://www.mofa.go.kr/eng/nation/m_4902/view.do?seq=28 Independent State of Samoa], אתר משרד החוץ של קוריאה הדרומית
יחסי סנט לוסיה – קוריאה הדרומית

יחסי סנט לוסיה–קוריאה הדרומית הם היחסים הדיפלומטיים הרשמיים שבין סנט לוסיה לבין הרפובליקה של קוריאה.

== סקירה כללית ==
בין סנט לוסיה לבין הרפובליקה של קוריאה מתקיימים יחסים דיפלומטיים רשמיים. היחסים הדיפלומטיים הרשמיים שבין סנט לוסיה לבין הרפובליקה של קוריאה כוננו ב-23 בפברואר 1979. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן.

== ביקורים רמי דרג ==
=== מסנט לוסיה לקוריאה הדרומית ===
* אוקטובר 1985 - ג'ון קומפטון, ראש ממשלת סנט לוסיה
* דצמבר 2012 - אלווה בפטיסטה, שר החוץ של סנט לוסיה

=== מקוריאה הדרומית לסנט לוסיה ===
* ספטמבר 2017 - השר לניהול הממשלה הדרום-קוריאני

== נציגויות דיפלומטיות ==
* סנט לוסיה אינה מיוצגת בקוריאה הדרומית, הן בדרג השגרירות והן בדרג הקונסולרי.
* קוריאה הדרומית אינה מיוצגת בסנט לוסיה, הן בדרג השגרירות והן בדרג הקונסולרי. קוריאה הדרומית האמינה את שגרירותה שבפורט אוף ספיין, בירת טרינידד וטובגו הסמוכה, על סנט לוסיה.

== קישורים חיצוניים ==
* [http://www.mofa.go.kr/eng/nation/m_4902/view.do?seq=68 Saint Lucia], אתר משרד החוץ של קוריאה הדרומית

== הערות שוליים ==
יחסי איי בהאמה – קוריאה הדרומית

יחסי איי בהאמה–קוריאה הדרומית הם היחסים הדיפלומטיים הרשמיים שבין קהיליית איי הבהאמה לבין הרפובליקה של קוריאה.

== סקירה כללית ==
בין קהיליית איי הבהאמה לבין הרפובליקה של קוריאה מתקיימים יחסים דיפלומטיים רשמיים. היחסים הדיפלומטיים הרשמיים שבין קהיליית איי הבהאמה לבין הרפובליקה של קוריאה כוננו ב-8 ביולי 1985. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן.

== ביקורים רמי דרג ==
=== מאיי בהאמה לקוריאה הדרומית ===
* אוקטובר 1985 - לינדן פינדלינג, ראש ממשלת איי בהאמה

== נציגויות דיפלומטיות ==
* איי בהאמה אינה מיוצגת בקוריאה הדרומית, הן בדרג השגרירות והן בדרג הקונסולרי.
* קוריאה הדרומית אינה מיוצגת באיי בהאמה, הן בדרג השגרירות והן בדרג הקונסולרי. קוריאה הדרומית האמינה את שגרירותה שבסנטו דומינגו, בירת הרפובליקה הדומיניקנית הסמוכה, על איי בהאמה.

== קישורים חיצוניים ==
* [http://www.mofa.go.kr/eng/nation/m_4902/view.do?seq=43 Commonwealth of the Bahamas], אתר משרד החוץ של קוריאה הדרומית

== הערות שוליים ==
יחסי סנט וינסנט והגרנדינים – קוריאה הדרומית

יחסי סנט וינסנט והגרנדינים–קוריאה הדרומית הם היחסים הדיפלומטיים הרשמיים שבין סנט וינסנט והגרנדינים לבין הרפובליקה של קוריאה.

== סקירה כללית ==
בין סנט וינסנט והגרנדינים לבין הרפובליקה של קוריאה מתקיימים יחסים דיפלומטיים רשמיים. היחסים הדיפלומטיים הרשמיים שבין סנט וינסנט והגרנדינים לבין הרפובליקה של קוריאה כוננו ב-28 באוקטובר 1979. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן.

== ביקורים רמי דרג ==
=== מסנט וינסנט והגרנדינים לקוריאה הדרומית ===
* אוגוסט 1981 - ג'ון מילטון, ראש ממשלת סנט וינסנט והגרנדינים
* אוקטובר 1985 - ג'יימס מיטשל, ראש ממשלת סנט וינסנט והגרנדינים

== נציגויות דיפלומטיות ==
* סנט וינסנט והגרנדינים אינה מיוצגת בקוריאה הדרומית, הן בדרג השגרירות והן בדרג הקונסולרי.
* קוריאה הדרומית אינה מיוצגת בסנט וינסנט והגרנדינים, הן בדרג השגרירות והן בדרג הקונסולרי. קוריאה הדרומית האמינה את שגרירותה שבפורט אוף ספיין, בירת טרינידד וטובגו הסמוכה, על סנט וינסנט והגרנדינים.

== קישורים חיצוניים ==
* [http://www.mofa.go.kr/eng/nation/m_4902/view.do?seq=69 Saint Vincent and the Grenadines], אתר משרד החוץ של קוריאה הדרומית

== הערות שוליים ==
יחסי סנט קיטס ונוויס – קוריאה הדרומית

יחסי סנט קיטס ונוויס–קוריאה הדרומית הם היחסים הדיפלומטיים הרשמיים שבין פדרציית סנט כריסטופר ונוויס לבין הרפובליקה של קוריאה.

== סקירה כללית ==
בין פדרציית סנט כריסטופר ונוויס לבין הרפובליקה של קוריאה מתקיימים יחסים דיפלומטיים רשמיים. היחסים הדיפלומטיים הרשמיים שבין פדרציית סנט כריסטופר ונוויס לבין הרפובליקה של קוריאה כוננו ב-19 בספטמבר 1983. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן.

== ביקורים רמי דרג ==
=== מסנט קיטס ונוויס לקוריאה הדרומית ===
* נובמבר 1983, אוקטובר 1985 - קנדי סימונדס, ראש ממשלת סנט קיטס ונוויס
* נובמבר 2002 - דנזיל דאגלס, ראש ממשלת סנט קיטס ונוויס

== נציגויות דיפלומטיות ==
* סנט קיטס ונוויס אינה מיוצגת בקוריאה הדרומית, הן בדרג השגרירות והן בדרג הקונסולרי.
* קוריאה הדרומית אינה מיוצגת בסנט קיטס ונוויס, הן בדרג השגרירות והן בדרג הקונסולרי. קוריאה הדרומית האמינה את שגרירותה שבסנטו דומינגו, בירת הרפובליקה הדומיניקנית הסמוכה, על סנט קיטס ונוויס.

== קישורים חיצוניים ==
* [http://www.mofa.go.kr/eng/nation/m_4902/view.do?seq=67 Federation of Saint Kitts and Nevis], אתר משרד החוץ של קוריאה הדרומית

== הערות שוליים ==
לורה ברניגן

לורה אן ברניגן (באנגלית: Laura Ann Branigan; 3 ביולי 1952 – 26 באוגוסט 2004) הייתה זמרת, פזמונאית ושחקנית אמריקאית. הסינגל "Gloria" (מילים ולחן: אומברטו טוצי) משנת 1982, נשאר בבילבורד הוט 100 בארצות הברית במשך 36 שבועות, והגיע למקום השני הוא הגיע גם למקום הראשון באוסטרליה וקנדה. בשנת 1984 היא הגיעה למקום הראשון בקנדה ובגרמניה עם הלהיט "Self Control". היא גם הצליחה בבריטניה כאשר גם "Gloria" וגם "Self Control" הפכו לחלק מעשרת הסינגלים המובילים במדינה. אחד מלהיטיה הידועים היו "The Lucky One", וכן ביצעה גרסת כיסוי ללהיט "The Power fo Love" (כוחה של אהבה) שביצעה במקור הזמרת ג'ניפר ראש, וזכה להצלחה אדירה.

==ביוגרפיה==
לורה אן ברניגן נולדה בברוסטר, ניו יורק , הרביעית מבין חמשת ילדיה של קתלין או'הייר ברניגן (1921–2006) וג'יימס ברניגן האב (1914–1984), מנהל חשבונות ומתווך קרנות נאמנות; מאוחר יותר הם נפרדו. סבה וסבתה מצד אמה של ברניגן היו ויליאם או'הייר הבן (בנם של ויליאם ג'ון או'הייר ואגנס בי או'קונור) ומרי קונוויי (בתם של פרנסיס ג'יי קונוויי ומרי טרזה מקגינס); כולם היו אירים.

ברניגן למדה בבית הספר התיכון ביירם הילס בשנים 1966–1970 ושיחקה במחזמר התיכון "משחק הפיג'מה" בשנה האחרונה ללימודיה.

ברניגן נפטרה בשנתה בבקתה שלה באיסט קוווג, ניו יורק , ב-26 באוגוסט 2004, בגיל 52. הסיבה יוחסה למפרצת מוחית שלא אובחנה בעבר. בתקשורת דווח כי היא חוותה כאבי ראש מספר שבועות לפני מותה, אך לא פנתה לטיפול רפואי.

אפרה פוזר על פני מפרץ לונג איילנד .

==אלבומים==
* Branigan (1982)
* Branigan 2 (1983)
* Self Control (1984)
* Hold Me (1985)
* Touch (1987)
* Laura Branigan (1990)
* Over My Heart (1993)

==קישורים חיצוניים==

* 

* 
* 

קטגוריה:זמרות פופ אמריקאיות
קטגוריה:זמרי פופ אמריקאים
קטגוריה:שחקניות תיאטרון אמריקאיות
קטגוריה:אמניות אטלנטיק רקורדס
קטגוריה:זמרות רוק
קטגוריה:בוגרות האקדמיה האמריקאית לאמנויות הדרמה
קטגוריה:אמריקאיות ממוצא אירי
קטגוריה:אמריקאיות שנולדו ב-1952
קטגוריה:אמריקאים שנולדו ב-1952
קטגוריה:אמריקאיות שנפטרו ב-2004
קטגוריה:אמריקאים שנפטרו ב-2004
דיק סניידר

ריצ'רד "דיק" סניידר הבן (באנגלית: .Richard "Dick" Snyder Jr; נולד ב-1 בפברואר 1944) הוא כדורסלן עבר אמריקאי, אשר שיחק בליגת ה-NBA בין השנים 1966–1979. בעונת זכה באליפות ה-NBA כשחקן סיאטל סופרסוניקס, ולאורך 13 עונותיו בליגה העמיד ממוצעים כוללים של 12.2 נקודות, 2.9 אסיסטים ו-2.8 ריבאונדים למשחק.

==קריירת מכללות==
סניידר נולד וגדל בעיר קנטון הצפונית שבאוהיו, ובין השנים 1962–1966 למד במכללת דייווידסון אשר בקרוליינה הצפונית. בשתי עונותיו הראשונות בקבוצת הכדורסל של האוניברסיטה ("דייווידסון ויילדקטס") קלע 18.1 נקודות בממוצע למשחק תחת המאמן לפטי דריסל, חבר היכל התהילה של הכדורסל, ולצדו של כוכב המכללות פרד הטזל. בעונת 1965/1966, לאחר מעברו של הטזל ל-NBA, הוביל סניידר את הוויילדקטס להעפלתם הראשונה אי פעם לטורניר אליפות המכללות בכדורסל, עם ממוצעים של 26.9 נקודות ו-9.2 ריבאונדים למשחק. בסיום אותה עונה נבחר לחמישייה השנייה של העונה בליגת המכללות (Second-team All-American).

==קריירת משחק ב-NBA==
בדראפט ה-NBA{{כ}} 1966 נבחר סניידר בבחירה ה-14, על ידי סנט לואיס הוקס. בשתי עונותיו עם ההוקס קלע 7.5 נקודות בממוצע למשחק, תחת המאמן ריצ'י גארין.

בדראפט ההרחבה של שנת 1968 נבחר על ידי פיניקס סאנס, לקראת עונת הבכורה של המועדון.

באוקטובר 1969, לאחר מעט יותר מעונה עם הסאנס, הועבר בטרייד לסיאטל סופרסוניקס. ב-4 העונות הבאות בסיאטל היה סניידר אחד השחקנים המובילים של הקבוצה, לצדם של לני וילקינס וספנסר הייווד, והעמיד ממוצעים של 17.0 נקודות, 3.9 אסיסטים ו-3.6 ריבאונדים למשחק. ב-19 בינואר 1974 קלע שיא קריירה של 41 נקודות במשחק מול אטלנטה הוקס. על אף הצטיינותו, לכל אורך התקופה לא הצליחה סיאטל להעפיל לפלייאוף ה-NBA.

לקראת עונת הועבר בטרייד לקליבלנד קאבלירס, במדיה קלע 10.2 נקודות למשחק עד לסיום עונת .

בספטמבר 1978 חזר לשחק עבור סיאטל סופרסוניקס, אותה אימן לני וילקינס. בפלייאוף גברו הסופרסוניקס על לוס אנג'לס לייקרס (4–1), פיניקס סאנס (4–3) ווושינגטון בולטס (4–1), בדרך לזכייתם הראשונה באליפות ה-NBA. לאורך הפלייאוף שותף סניידר בתשעה מתוך 17 משחקי קבוצתו, ותרם 2.9 נקודות למשחק כמחליפו מהספסל של דניס ג'ונסון. בסיום אותה עונה פרש ממשחק, בגיל 35.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני מכללת דייווידסון
קטגוריה:בחירות דראפט של סנט לואיס הוקס
קטגוריה:כדורסלני סנט לואיס הוקס
קטגוריה:כדורסלני פיניקס סאנס
קטגוריה:כדורסלני סיאטל סופרסוניקס
קטגוריה:כדורסלני קליבלנד קאבלירס
קטגוריה:בוגרי מכללת דייווידסון
קטגוריה:אמריקאים שנולדו ב-1944
יחסי ניקרגואה – קוריאה הדרומית

יחסי ניקרגואה–קוריאה הדרומית הם היחסים הדיפלומטיים הרשמיים שבין רפובליקת ניקרגואה לבין הרפובליקה של קוריאה.

== סקירה כללית ==
בין ניקרגואה לבין הרפובליקה של קוריאה מתקיימים יחסים דיפלומטיים רשמיים. היחסים הדיפלומטיים הרשמיים שבין רפובליקת ניקרגואה לבין הרפובליקה של קוריאה כוננו ב-26 בינואר 1962. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן.

== ביקורים רמי דרג ==
=== מניקרגואה לקוריאה הדרומית ===
* מאי 2000 - ארנולדו אלמאן, נשיא ניקרגואה

=== מקוריאה הדרומית לניקרגואה ===
* נובמבר 2016 - שר המסחר הדרום-קוריאני

== נציגויות דיפלומטיות ==
* ניקרגואה מיוצגת בקוריאה הדרומית בדרג השגרירות באמצעות שגרירות רשמית שהיא מחזיקה בסיאול, בירת המדינה.
* קוריאה הדרומית מיוצגת בניקרגואה בדרג השגרירות באמצעות שגרירות רשמית שהיא מחזיקה במנגואה, בירת המדינה.

== קישורים חיצוניים ==
* [http://www.mofa.go.kr/eng/nation/m_4902/view.do?seq=63 רפובליקת ניקרגואה], באתר משרד החוץ של קוריאה הדרומית

== הערות שוליים ==
יחסי סורינאם – קוריאה הדרומית

יחסי סורינאם–קוריאה הדרומית הם היחסים הדיפלומטיים הרשמיים שבין רפובליקת סורינאם לבין הרפובליקה של קוריאה.

== סקירה כללית ==
בין רפובליקת סורינאם לבין הרפובליקה של קוריאה מתקיימים יחסים דיפלומטיים רשמיים. היחסים הדיפלומטיים הרשמיים שבין רפובליקת סורינאם לבין הרפובליקה של קוריאה כוננו ב-28 בנובמבר 1975. בין שתי המדינות מתקיימים שיתופי פעולה כלכליים מועטים והתקיימו ביניהן ביקורים רמי דרג שהגבירו את הדיאלוג הפוליטי ביניהן.

== ביקורים רמי דרג ==
=== מסורינאם לקוריאה הדרומית ===
* מאי 1992 - שר החוץ של סורינאם

=== מקוריאה הדרומית לסורינאם ===
* אוקטובר 2016 - שר החוץ של קוריאה הדרומית

== נציגויות דיפלומטיות ==
* סורינאם אינה מיוצגת בקוריאה הדרומית, הן בדרג השגרירות והן בדרג הקונסולרי.
* קוריאה הדרומית אינה מיוצגת בסורינאם, הן בדרג השגרירות והן בדרג הקונסולרי. קוריאה הדרומית האמינה את שגרירותה שבקראקס, בירת ונצואלה הסמוכה, על סורינאם.

== קישורים חיצוניים ==
* [http://www.mofa.go.kr/eng/nation/m_4902/view.do?seq=70 רפובליקת סורינאם], באתר משרד החוץ של קוריאה הדרומית

== הערות שוליים ==
More & More

More & More (בעברית: עוד & עוד) הוא המיני-אלבום התשיעי של להקת הבנות הדרום קוריאנית טווייס. המיני-אלבום יצא לאור על ידי חברות התקליטים JYP אנטרטיינמנט וריפבליק רקורדס, ב-1 ביוני 2020.<ref></ref><ref></ref><ref></ref><ref></ref>

זהו המיני-אלבום הראשון של הלהקה שיצא על ידי חברת התקליטים ריפבליק רקורדס.

== רקע ויציאה לאור ==
ב-28 באפריל 2020, הודיעה טווייס על הוצאתו של הסינגל הבא שלהן ועל שמו, "More & More". ב-3 במאי 2020, הלהקה הודיעה דרך חשבון הטוויטר שלה שהשם "More & More" יהיה גם השם של המיני-אלבום הבא שלה, אותו הן תכננו להוציא בהמשך השנה. ב-8 במאי 2020 הודיעה הלהקה שיהיו שלוש גרסאות של המיני-אלבום שהן מתכננות להוציא.<ref></ref>

רשימת השירים של המיני-אלבום נחשפה על ידי חברת התקליטים JYP אנטרטיינמנט בחשבון הטוויטר שלה.<ref></ref> לבסוף, האלבום הופץ ב-1 ביוני 2020, והסינגל "More & More", שודר בשידור חי ביוטיוב בהמשך אותו יום.

== הצלחה מסחרית ==
ב-27 במאי 2020, דווח שההזמנות המוקדמות של המיני-אלבום עברו את רף חצי המיליון.<ref></ref> ביום שבו הופץ נמכרו ממנו למעלה מ-260,000 עותקים בהנטאו; שיא של כל הזמנים ללהקה קוריאנית עם מכירות מיני-אלבום ביום הראשון לצאתו. בנוסף, הפכה ללהקת הבנות הקוריאנית הראשונה שעברה את ה-200,000 עותקים שנמכרו ממיני-אלבום ביממה אחת.<ref></ref>

ב-9 ביוני גאון סירקל צ׳ארט (לשעבר Gaon) אישרו כי למעלה מ-550,000 עותקים של More & More נמכרו בקוריאה הדרומית; מה שהפך אותו למיני-אלבום הנמכר ביותר של הלהקה.<ref></ref> לאחר יציאתו, More & More הגיע למקום הראשון במצעד האלבומים של סירקל צ׳ארט, כשכל שאר השירים שבאלבום נכנסו גם הם למצעד, כולל אחד במקום הראשון.<ref></ref><ref></ref> המיני-אלבום הגיע גם למקום הראשון בטבלת האלבומים המובילים של אוריקון (Oricon) ולמקום השלישי בטבלת האלבומים החמים של בילבורד יפן.<ref></ref><ref></ref>

בנוסף, הגיע המיני-אלבום למקום ה-25 במצעד האלבומים הדיגיטליים.<ref></ref> המיני-אלבום זכה להצלחה גם בארצות הברית, כאשר נכנס למצעד הבילבורד 200 ובכך הפכה טווייס ללהקת הבנות הקוריאנית הרביעית שהצליחה להכניס אלבום למצעד, ביחד עם שלוש הלהקות: גירלז ג'נריישן, 2NE1 ו-בלאקפינק.<ref></ref>

המיני-אלבום הגיע למקום השלישי במצעד ה-Heatseekers של בילבורד ולמקום השני במצעד אלבומי העולם.<ref></ref><ref></ref>

== רשימת השירים ==
הותאם מהאתר הרשמי של הקבוצה.<ref></ref> 

== מיקומי שיא ==
{| class="wikitable"
|+מיקומי שיא של More & More
!טבלאות 2020
!מיקומי שיא
|-
|טבלת האלבומים הלהיטים של יפן
|3
|-
|רשימת האלבומים המובילים ביפן
|1
|-
|רשימת האלבומים המובילים בפולין
|7
|-
|רשימת האלבומים המובילים של דרום קוריאה (Gaon)
|1
|-
|רשימת האלבומים הדיגיטליים המובילים של הממלכה המאוחדת
|25
|-
|רשימת בילבורד 200 (בילבורד 200)
|200
|-
|רשימת האלבומים המובילים של ארצות הברית
|3
|-
|רשימת האלבומים המובילים בארצות הברית ושאר העולם
|2
|}

==קישורים חיצוניים==

== הערות שוליים ==

קטגוריה:מיני-אלבומים מ-2020
קטגוריה:מיני-אלבומים של טווייס
קטגוריה:מיני-אלבומים בקוריאנית
קטגוריה:מיני-אלבומי חברת ריפבליק רקורדס
נינה זלצמן

נינה זלצמן היא פרופסור אמריטה בפקולטה למשפטים של אוניברסיטת תל אביב.

==ביוגרפיה==
זלצמן היא בוגרת ומוסמכת אוניברסיטה במשפטים בהצטיינות מהאוניברסיטה העברית בירושלים. את עבודת המוסמך כתבה בהדרכתו של אהרן ברק. זלצמן בעלת תואר דוקטור מאוניברסיטת תל אביב. את עבודת הדוקטורט שלה בנושא "מהותם של יחסי העבודה האישיים בשירות המדינה" כתבה בהנחייתו של דניאל פרידמן. תחומי המחקר וההוראה של זלצמן הם דיני קניין, משפט מסחרי ודיני ראיות.

זלצמן חברה בלשכת עורכי הדין החל משנת 1969. היא שימשה בשנים 1969–1971 כעוזרת בכירה בפרקליטות מחוז תל אביב. זלצמן החלה את קריירת ההוראה שלה בשנת 1970 כעוזרת הוראה באוניברסיטת תל אביב.

על הישגיה במחקר זכתה בפרס צלטנר לשנת 2000. על מצוינות בהוראה קיבלה את פרס הרקטור למצטייני הפקולטה בהוראה לשנת 2003.

זלצמן כיהנה כנשיאה של מערכת הבירור והשיפוט הפנימי של הסגל האקדמי באוניברסיטת תל אביב, וכחברה בוועדות שונות של סנאט האוניברסיטה ושל הפקולטה למשפטים. כיהנה כחברה בוועדת הביקורת של בנק ישראל.

==ספריה==
* מעשה־בית־דין בהליך אזרחי, תל אביב: הוצאת רמות, מאי 1991
* עיכבון, תל אביב: הוצאת רמות, 1998
* מישכון זכויות, שריגים (לי-און): נבו, 2005 (עם עופר גרוסקופף)

==קישורים חיצוניים==
===ממאמריה===
* [https://www.nevo.co.il/books/כתבי%20עת/כתבי%20עת/הפרקליט/כרך%20לו/haperaklit-36-1-127.pdf השותפים לעבירה בדיני ראיות], הפרקליט לו, 127–149 (1984)
* 
* [https://www.nevo.co.il/books/כתבי%20עת/כתבי%20עת/עיוני%20משפט/כרך%20יח/iyunei-mishpat-18-1-019.pdf השתק פלוגתא בהליך פלילי], עיוני משפט יח, 19–82 (1993) 

קטגוריה:סגל אוניברסיטת תל אביב: משפטים
קטגוריה:זוכי פרס צלטנר
קטגוריה:מחברות ספרי עיון ישראליות
קטגוריה:מחברי ספרי עיון ישראלים
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
טוסה דה מאר

טוסה דה מאר (בקטלאנית: Tossa de Mar, בספרדית: Tosa de Mar; נקראה עד שנת 1985 בשם טוסה) היא עיירה ונפה במחוז ז'ירונה בחבל קטלוניה השוכנת לחופי קוסטה בראווה שבספרד. מיקומה נמצא בסמוך ליישובים יורט דה מאר וז'ירונה, במרחק 103 ק"מ מהעיר ברצלונה וכ-100 ק"מ דרומית מהגבול עם צרפת. העיירה נחשבת לאבן שואבת בתחום התיירות לאורך חופי קוסטה בראווה בזכות חופיה, יערותיה ואתרי המורשת ההיסטוריים והתרבותיים המושכים תיירים רבים מדי שנה המבקרים באזור.

==היסטוריה==

אזכורים ראשונים להתיישבות אנושית בעמק הטוסה נמצאו בחפירות ארכאולוגיות באזור ההררי מסביב לעמק שמעידים על כך שהיישוב הראשון של טוסה כבר התרחש בתקופה הנאוליתית. בין הממצאים מאותה תקופה התגלו דולמנים שבנייתם מתוארכת בין השנים 2500-1800 לפנה"ס וכן אבנים עומדות, מערות, כמו כן גם כלי אבן וקרמיקה מחפירות שונות. במהלך השנים התיישבו שבטים איבריים שהקימו התיישבויות לאורך החוף. התקיימה שליטה רומאית באזור עד המאה השנייה לספירה והעיירה נכללה בתחום הפרובינקיה היספניה טארקוננסיס. בחפירות שנערכו באזור התגלו שרידים מהתקופה הרומית, בין השאר וילה רומאית בשם "Vil·la Romana dels Ametllers" שהתגלתה ב-1921 שבה נמצאו פסיפסים ייחודיים שמוצגים כיום במוזיאון העירוני טוסה דה מאר לצד ממצאים נוספים. אזכור ראשון בימי הביניים ליישוב מ-881 נמצא בתעודה שהמלך קרל הגדול העניק לבישוף מקומי בו מוזכר היישוב ששמו נכתב במקור כ-Tursam. אזכור נוסף לטוסה משנת 966 הופיע במסמך בו מוציאו להורג של שליט ברצלונה מירו, שנתלה באותה שנה, מעניקים תרומה עבור מנזר מריה הקדושה מריפול שביישוב ריפול .

בכספי התרומות הקימו ראשי המנזר שהייתה להם בעלות על השטח, במאה ה-12 על הגבעה שעל לשון היבשה בטוסה את טירת טוסה דה מאר . בשנת 1187 הושלמה בניית חומה סביב הטירה ובאותה שנה אב המנזר של ריפול העניק באמנה את האפשרות לתושבים לבנות בתוך המתחם המבוצר ומחוצה לו. המתחם נחשב לעיר המבוצרת היחידה מימי הביניים לאורך החוף הקטלוני אשר עומדת על תילה עד היום ומיושבת, ששמה וילה ולה (Vila Vella). אף שהתיר שהתיר את הבנייה וביטל חלק מהמסים הפאודליים שהוטלו על האיכרים בידי האדונים הפאודלים, עדיין הטיל הגבלות על ענף הדייג בעיר, שהיה משלח ידם של רוב התושבים. המהלך גרם להתנגדות מצד הדייגים עבור המעשר שהיו מחייבים להעביר מהרווחים ומהסחורה, שגרר למאבק התנגדות שארך מאות שנים שהגיע לשיאו במאה ה-18, כאשר נשלחה תביעה למועצה המלכותית העליונה של קסטיליה כנגד המיסים האדירים שהוטלו בידי מנזר ריפול. ב-1764 המועצה לא קבלה את התביעה ואשרה את המשך הטלת המיסים האלו, אולם בעקבות ההסדרות על חופש המסחר שנקבעו על ידי מלך ספרד, קרלוס השלישי, אושר במכתב מלוכה את ביטול גביית מס המעשר.

== גלריה ==
<gallery>
View of Tossa de Mar.jpg|תצפית על העיירה
City walls in Tossa de Mar.jpg|חומות היישוב
Vila Vella (Tossa de Mar).jpg|וילה ולה
Chapel of Sant Miquel-Tossa de Mar.jpg|קפלת סנט מיקל
Capella dels Socors.jpg|קפלת הקלה
Església de Sant Vicenç de Tossa.jpg|כנסיית סנט ויסנס
Sardana-Tossa de Mar.jpg|אריחים מעוטרים של ריקוד סרדנה בחזית בית
</gallery>

==קישורים חיצוניים==

* 
* [https://www.infotossa.com/en אתר התיירות הרשמי של טוסה דה מאר]

==הערות שוליים==

קטגוריה:קטלוניה: ערים
קטגוריה:ספרד: ערי חוף
יונאס קסלר

יונאס יעקב קסלר (בגרמנית: Jonas Kessler; 24 במרץ 1908 – 5 באוגוסט 1944 במחנה הריכוז פלאשוב שבקרקוב) היה מתאגרף וסוחר גרמני ממוצא יהודי.

==מוצא וקורות חיים==
סביו של קסלר הגיעו מגליציה לקלן ב-1905. להוריו יצחק משה (נולד ב-23 באוקטובר 1878) ושרה ציפה (ילידת 27 בדצמבר 1881) נולדו ארבע בנות וארבעה בנים. יונאס היה הילד הראשון אחרי ארבע בנות. בדצמבר 1918 נפטר יצחק קסלר מפציעות שספג במלחמת העולם הראשונה ונקבר בבית העלמין היהודי הישן Melatengürtel. שרה קסלר נאלצה לגדל את שמונה ילדיה בעודה מנהלת חנות. לאחר מספר שנים נישאה לאהרון דיליון (Aron Dylion) והמשפחה התגוררה בדרום העיר.

יונאס קסלר היה אתלט נלהב. הוא התאגרף בהצלחה במועדון הספורט היהודי JBC מכבי קלן, אחד משני מועדוני האגרוף היהודים בגרמניה, במשקל קל. הוא סיים את לימודיו בתיכון והיה איש עסקים. משנת 1926 היה במערכת יחסים עם אישה לא יהודייה. הזוג לא היה נשוי ונולדו לו שני ילדים. לאחר כניסתם של חוקי נירנברג לתוקף, הזוג קסלר נפרד לכאורה ויכול היה להיפגש רק בסתר, ויונאס קסלר כבר לא הורשה לעסוק במקצועו.

יום לאחר ליל הבדולח בנובמבר 1938 נמלט יונאס קסלר לבלגיה עם בני משפחתו היהודיים. הוא לא הספיק להיפרד מבת זוגו, והצליח להיפרד בקצרה רק מבתו, ליד בית הספר שלה בקלן. לאחר מכן נמלט עם משפחתו לפולין, שם נאלצו להתגורר בגטו ורשה. משם גורש קסלר למחנה העבודה פלשוב ליד קרקוב, שם נורה ב-5 באוגוסט 1944.

==הנצחה==
אמו של קסלר, שרה, ושלוש מבנותיה, נספו באושוויץ בשנת 1942 או 1943. אבני נגף לזכר שרה ויונאס קסלר הונחו לפני הבית ברחוב Kartäuserhof מספר 8 שבדרום קלן. שתי אבני נגף נוספות הונחו לפני הבית ברחוב Kartäuserhof מספר 13 לזכר אחותו של יונאס קסלר, אווה זילברשטיין (נולדה ב-2 באפריל 1906) ובתה צילי-רוזה זילברשטיין (ילידת 2 ביולי 1933).

==משפחה==
אחיו של יונאס קסלר, סמואל, שרד את השואה ואחריה היה חבר בחבר המנהלים של מועצת קהילת בית הכנסת בקלן וישב כחבר מועצת העיר קלן מטעם המפלגה הסוציאל-דמוקרטית של גרמניה.

==קישורים חיצוניים==
* [https://yvng.yadvashem.org/nameDetails.html?language=he&itemId=5664366 דף עד לזכר קסלר במאגר המרכזי של שמות קרבנות השואה], באתר יד ושם
==הערות שוליים==

קטגוריה:מתאגרפים גרמנים
קטגוריה:אסירים בגטו ורשה
קטגוריה:אסירים במחנה הריכוז פלאשוב
קטגוריה:ספורטאים שנספו בשואה
קטגוריה:יהודים גרמנים
קטגוריה:סוחרים
קטגוריה:גרמנים שנולדו ב-1908
קטגוריה:גרמנים שנפטרו ב-1944